CELEX: 32022R1012
Language: lv
Date: 2022-04-07 00:00:00
Title: Komisijas Deleģētā regula (ES) 2022/1012 (2022. gada 7. aprīlis), ar ko Eiropas Parlamenta un Padomes Regulu (EK) Nr. 561/2006 papildina attiecībā uz standartiem, ar kuriem nosaka drošu un aizsargātu stāvvietu pakalpojuma līmeni un drošību, un attiecībā uz to sertificēšanas procedūrām

28.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/27
               
            
         KOMISIJAS DELEĢĒTĀ REGULA (ES) 2022/1012
         (2022. gada 7. aprīlis),
         ar ko Eiropas Parlamenta un Padomes Regulu (EK) Nr. 561/2006 papildina attiecībā uz standartiem, ar kuriem nosaka drošu un aizsargātu stāvvietu pakalpojuma līmeni un drošību, un attiecībā uz to sertificēšanas procedūrām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 561/2006 (2006. gada 15. marts), ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85 (1), un jo īpaši tās 8.a panta 2. punktu,
         tā kā:
         
                     (1)
                  
                  
                     Saskaņā ar Regulas (EK) Nr. 561/2006 8. pantu transportlīdzekļa vadītajam ir ikdienas un iknedēļas atpūtas laikposmi. Daži no šiem atpūtas laikposmiem bieži tiek pavadīti ceļā, jo īpaši tajos gadījumos, kad vadītāji ir iesaistīti starptautiskos tālsatiksmes pārvadājumos. Tāpēc ir ļoti svarīgi, ka vadītājiem ir pieejamas stāvvietas, kurās viņi var droši atpūsties un kuras ir attiecīgi aprīkotas, lai vadītāji varētu piekļūt nepieciešamajiem pakalpojumiem.
                  
               
                     (2)
                  
                  
                     Regulas (EK) Nr. 561/2006 8.a panta 1. punktā ir uzskaitītās prasības, kurām stāvvietām, kas ir pieejamas vadītājiem, kuri ir iesaistīti preču un pasažieru autopārvadājumos, ir jāatbilst, lai tās varētu sertificēt kā drošas un aizsargātas stāvvietas saistībā ar šādu stāvvietu pakalpojumu līmeni un drošību.
                  
               
                     (3)
                  
                  
                     Komisijas 2019. gada pētījumā par drošām un aizsargātām stāvvietām Savienībā (2) ir atzīts, ka šādu objektu skaits nav pietiekams. Tajā ir pausti arī daži ierosinājumi, arī par drošu un aizsargātu stāvvietu standartiem un sertifikācijas procedūrām.
                  
               
                     (4)
                  
                  
                     Ņemot vērā drošu un aizsargātu stāvvietu trūkumu Savienībā, šādu objektu izveide būtu jāveicina Savienības līmenī, lai nodrošinātu, ka autotransportlīdzekļu vadītājiem tās ir pieejamas, kad viņiem ir jāapstājas uz Savienības ceļiem.
                  
               
                     (5)
                  
                  
                     Lai stimulētu drošu un aizsargātu stāvvietu izveidi, Savienības līmenī ir jāizstrādā vienots satvars, kas nodrošinās, ka nozarei ir pieejama skaidra un saskaņota informācija par drošām un aizsargātām stāvvietām visā Savienībā.
                  
               
                     (6)
                  
                  
                     Lai uzlabotu autotransportlīdzekļu vadītāju darba apstākļus saskaņā ar Regulu (EK) Nr. 561/2006, visās drošajās un aizsargātajās stāvvietās vajadzētu būt pieejamiem pakalpojumiem, kas atbilst minimālam vienotam līmenim, neatkarīgi no to drošības līmeņa.
                  
               
                     (7)
                  
                  
                     Ņemot vērā to, ka kļūst aizvien vairāk ar kravu pārvadājumiem saistīto noziedzīgo nodarījumu, kas ietekmē ceļā esošos autotransportlīdzekļu vadītājus, būtu jāuzlabo autotransportlīdzekļu vadītāju drošība, lai nodrošinātu, ka viņi var atpūsties bezstresa apstākļos un ka neuzkrājas viņu nogurums. Lai veicinātu ceļu satiksmes drošību un mazinātu noguruma dēļ notikušo negadījumu risku, ir svarīgi, ka vadītājiem tiek nodrošināti labi atpūtas apstākļi drošās un aizsargātās stāvvietās.
                  
               
                     (8)
                  
                  
                     Drošas un aizsargātas stāvvietas vadītājiem un transporta uzņēmumiem ir būtiskas, lai pasargātu tos no noziegumiem, kas saistīti ar kravu pārvadājumiem. Ņemot vērā uzņēmumu un pārvadāto preču dažādību, pārvadātājiem un vadītājiem atkarībā no pārvadājamajām precēm var būt nepieciešamas dažāda drošības līmeņa stāvvietas. Tāpēc Savienības standarti būtu jāpielāgo dažāda veida uzņēmumu vajadzībām, un stāvvietām būtu jāpiedāvā dažādi minimālie drošības līmeņi.
                  
               
                     (9)
                  
                  
                     Drošība stāvvietā būtu jāpanāk ar piemērotu drošības aprīkojumu un procedūrām stāvvietas perimetrā, pašā stāvvietā un ieejas un izejas punktos. Būtu jāievieš arī procedūras darbiniekiem, lai nodrošinātu, ka tiek pieņemti riska novēršanas pasākumi un ka pēc incidentu notikšanas tiek mazinātas to sekas.
                  
               
                     (10)
                  
                  
                     Lai drošu un aizsargātu stāvvietu lietotājiem nodrošinātu pārredzamību un noteiktību, stāvvietas būtu jāsertificē neatkarīgai sertifikācijas struktūrai atbilstīgi Savienības līmenī noteiktajām procedūrām. Lai nodrošinātu, ka stāvvietu operatori zina, kā pieteikties sertifikācijai un atkārtotai sertifikācijai, būtu skaidri jānosaka sertifikācijas procedūras saistībā ar revīzijām, atkārtotām revīzijām un nepieteiktām revīzijām attiecībā uz drošām un aizsargātām stāvvietām. Būtu jāpanāk, ka tiek izmantotas piemērotas procedūras, kad tiek atklāts, ka droša un aizsargāta stāvvieta vairs neatbilst sertificētajam pakalpojumu vai drošības līmenim.
                  
               
                     (11)
                  
                  
                     Drošu un aizsargātu stāvvietu lietotājiem vajadzētu būt pieejamam sūdzību iesniegšanas mehānismam, lai tie varētu ziņot par neatbilstību.
                  
               
                     (12)
                  
                  
                     Sertifikācijas struktūrām vajadzētu būt spējīgām operatoriem izdot revīzijas sertifikātus un šo informāciju paziņot Komisijai, lai attiecīgajā oficiālajā tīmekļvietnē pieejamais drošo un aizsargāto stāvvietu saraksts būtu atjaunināts.
                  
               
                     (13)
                  
                  
                     Lai ņemtu vērā digitālo tehnoloģiju straujo attīstību un pastāvīgi uzlabotu vadītāju darba apstākļus, Komisijai ne vēlāk kā četrus gadus pēc šā akta pieņemšanas būtu jāizvērtē, vai saskaņotos standartus un sertifikācijas procedūras ir nepieciešams pārskatīt,
                  
               IR PIEŅĒMUSI ŠO REGULU.
         
            1. pants
            Drošības un pakalpojumu līmenis
            Lai stāvvietu varētu sertificēt kā drošu un aizsargātu, kā minēts Regulas (EK) Nr. 561/2006 8.a panta 1. punktā, tā atbilst šādiem standartiem:
            
                        a)
                     
                     
                        visiem standartiem par pakalpojumu minimālo līmeni, kas izklāstīti šīs regulas I pielikuma A iedaļā;
                     
                  
                        b)
                     
                     
                        visiem standartiem, kas noteikti kādam no drošības līmeņiem un kas izklāstīti šīs regulas I pielikuma B iedaļā.
                     
                  
         
            2. pants
            Sertifikācijas procedūras
            Sertifikācija, kuras laikā stāvvietas tiek sertificētas kā drošas un aizsargātas, kā minēts Regulas (EK) Nr. 561/2006 8.a panta 1. punktā, atbilst standartiem un procedūrām, kas izklāstītas šīs regulas II pielikumā.
         
         
            3. pants
            Pārskatīšanas klauzula
            Lai pastāvīgi uzlabotu vadītāju darba apstākļus, Komisija ne vēlāk kā 2026. gada 7. aprīlī novērtē, vai I un II pielikumā paredzētie standarti un sertifikācijas procedūras ir jāgroza, ņemot vērā tehnoloģiju attīstību.
         
         
            4. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 7. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 102, 11.4.2006., 1. lpp.
         
         
            (2)  Komisijas Pētījums par drošām un aizsargātām kravas automobiļu stāvvietām (2019. gads). Pieejams šeit:
         https://sstpa.eu-study.eu/download/19/final-report/1188/final-report-sstpa-28022019-isbn.pdf
      
      
         
            I PIELIKUMS
            SAVIENĪBAS STANDARTI PAR DROŠO UN AIZSARGĀTO STĀVVIETU PAKALPOJUMU UN DROŠĪBAS LĪMENI
            A.   Minimālais pakalpojumu līmenis
            
            Drošas un aizsargātas stāvvietas, kas sertificētas kā atbilstīgas Savienības standartiem, atbilst 1. tabulā aprakstītajam minimālajam pakalpojumu līmenim.
            
               
                  1. tabula
               
            
            
                        Katram dzimumam piemērotas sanitārās telpas
                     
                     
                        
                                    —
                                 
                                 
                                    Vīriešiem un sievietēm ir pieejamas atsevišķas funkcionējošas tualetes un dušas. Dušās ir siltais ūdens.
                                 
                              
                                    —
                                 
                                 
                                    Ir pieejams ūdens krāns, kas darbojas un kurā ir siltais ūdens. Ziepes roku mazgāšanai nodrošina bez maksas.
                                 
                              
                                    —
                                 
                                 
                                    Objektā ir pieejamas atkritumu tvertnes, un tās regulāri iztukšo.
                                 
                              
                                    —
                                 
                                 
                                    Tualetes, dušas un izlietnes regulāri tīra un pārbauda katru dienu. Jābūt redzamam tīrīšanas grafikam.
                                 
                              
                  
                        Pārtikas un dzērienu iegādes un patērēšanas iespējas
                     
                     
                        
                                    —
                                 
                                 
                                    Uzkodas un dzērieni ir pieejami iegādei 24 stundas diennaktī un 7 dienas nedēļā.
                                 
                              
                                    —
                                 
                                 
                                    Vadītājiem ir pieejama ēšanas zona.
                                 
                              
                  
                        Savienojums saziņai
                     
                     
                        
                                    —
                                 
                                 
                                    Interneta savienojums ir pieejams bez maksas.
                                 
                              
                  
                        Elektropadeve
                     
                     
                        
                                    —
                                 
                                 
                                    Elektrības kontakti ir pieejami personiskai lietošanai.
                                 
                              
                                    —
                                 
                                 
                                    Līdz 2026. gada 31. decembrim jānodrošina, ka uz vietas ir pieejamas refrižeratorautomobiļiem nepieciešamās elektroiekārtas.
                                 
                              
                  
                        Ārkārtas kontaktpunkti un procedūras
                     
                     
                        
                                    —
                                 
                                 
                                    Ir skaidras zīmes, ar kurām stāvvietā nodrošina drošu satiksmes plūsmu.
                                 
                              
                                    —
                                 
                                 
                                    Stāvvietā izvieto ārkārtas kontaktinformāciju vismaz attiecīgās valsts valodā un angļu valodā. To papildina ar viegli saprotamām piktogrammām.
                                 
                              
                  B.   Drošības līmenis
            
            
                        1.
                     
                     
                        Drošas un aizsargātas stāvvietas, kas sertificētas kā atbilstīgas Savienības standartiem, atbilst vienam no drošības līmeņiem, kas aprakstīts 2.–5. tabulā.
                     
                  
                        2.
                     
                     
                        Drošas un aizsargātas stāvvietas nodrošina, ka katrā drošības līmenī aprakstītās iekārtas un procedūras pilnībā darbojas.
                     
                  
                        3.
                     
                     
                        Šajā regulā izklāstītie standarti neskar valsts tiesību aktus, kas ir saistīti ar uzdevumiem, ko jāveic licencētiem un apmācītiem (iekšēji vai ārēji) apsardzes darbiniekiem. Visi apsardzes darbinieki ir arī saņēmuši pienācīgu apmācību, ja tas noteikts valsts tiesību aktos.
                     
                  
                        4.
                     
                     
                        Videonovērošanas (CCTV) ietvaros iegūto datu glabāšanas periodi neierobežo valsts tiesību aktu vai Savienības tiesību aktu noteikumus šajā jomā. Tos piemēro visām obligātajām un brīvprātīgajām prasībām, kas paredzētas šajos standartos.
                     
                  
                        5.
                     
                     
                        Apgaismojuma vērtības (luksos), kas norādītas dažādiem drošības līmeņiem, ir vidējās vērtības.
                     
                  
                        6.
                     
                     
                        Neskarot valsts tiesību aktus par papildu prasībām saistībā ar apmācību, drošu un aizsargātu stāvvietu operatori nodrošina, ka drošās un aizsargātās stāvvietās uz vietas un attālināti strādājošie darbinieki, kā arī stāvvietas vadītāji apmeklē mācības par Savienības standartiem, ko piemēro drošām un aizsargātām stāvvietām. Jaunie darbinieki šādās mācībās piedalās sešu mēnešu laikā pēc darba attiecību uzsākšanas. Mācībās aplūko šādus tematus:
                        
                                    —
                                 
                                 
                                    darbinieku apmācība un vadība,
                                 
                              
                                    —
                                 
                                 
                                    incidentu pārvaldība,
                                 
                              
                                    —
                                 
                                 
                                    novērošana un uzraudzība,
                                 
                              
                                    —
                                 
                                 
                                    tehnoloģijas.
                                 
                              
                  
                        7.
                     
                     
                        Drošās un aizsargātās stāvvietās izvieto informāciju lietotājiem par to, kā iesniegt sūdzību attiecīgajai sertifikācijas struktūrai.
                     
                  a)   Bronzas līmenis
            
            
               
                  2. tabula
               
            
            
                        BRONZAS LĪMENIS
                     
                  
                        Perimetrs
                     
                     
                        
                                    —
                                 
                                 
                                    Drošās un aizsargātās stāvvietas perimetrā izvieto vizuālu brīdinājumu. Vizuālo brīdinājumu izvieto uz zemes, lai norādītu drošās un aizsargātās stāvvietas perimetra robežu un informētu, ka stāvvieta paredzēta tikai kravas transportlīdzekļiem un transportlīdzekļiem ar īpašām atļaujām.
                                 
                              
                                    —
                                 
                                 
                                    Drošās un aizsargātās stāvvietas perimetrā nodrošina 15 luksu apgaismojumu.
                                 
                              
                                    —
                                 
                                 
                                    Drošās un aizsargātās stāvvietas perimetrā izpļauj veģetāciju, lai nodrošinātu labu redzamību.
                                 
                              
                  
                        Stāvvieta
                     
                     
                        
                                    —
                                 
                                 
                                    Teritorijā izvieto piemērotas norādes ar informāciju, ka stāvvietā atļauts iebraukt tikai kravas transportlīdzekļiem un transportlīdzekļiem ar īpašām atļaujām.
                                 
                              
                                    —
                                 
                                 
                                    Vismaz vienu reizi 24 stundās veic fizisku vai attālinātu teritorijas apsekošanu.
                                 
                              
                                    —
                                 
                                 
                                    Stāvvietā izpļauj veģetāciju, lai nodrošinātu labu redzamību.
                                 
                              
                                    —
                                 
                                 
                                    Uz stāvvietā esošajiem transportlīdzekļu un gājēju ceļiem nodrošina 15 luksu apgaismojumu.
                                 
                              
                  
                        Iebraukšana/izbraukšana
                     
                     
                        
                                    —
                                 
                                 
                                    Drošās un aizsargātās stāvvietas iebraukšanas un izbraukšanas punktos nodrošina 25 luksu apgaismojumu.
                                 
                              
                                    —
                                 
                                 
                                    Visos drošās un aizsargātās stāvvietas iebraukšanas un izbraukšanas punktos uzstāda CCTV, kas nodrošina labu attēla kvalitāti.
                                 
                              
                                    —
                                 
                                 
                                    
                                       CCTV sistēma nodrošina vismaz nepārtrauktu digitālu ierakstīšanu (5 kadri sekundē), vai tās darbībai izmanto kustību sensorus, nodrošinot ierakstīšanu pirms un pēc sensoru aktivēšanās, un izmanto 720 pikseļu kameras, kas dienā un naktī nodrošina HD izšķirtspēju un aprīkotas ar infrasarkano staru filtru.
                                 
                              
                                    —
                                 
                                 
                                    Drošās un aizsargātās stāvvietas operators reizi nedēļā veic CCTV pārbaudi un tās ierakstu glabā vienu nedēļu. Drošās un aizsargātās stāvvietas operators vismaz reizi 48 stundās veic funkcionālu CCTV sistēmas pārbaudi.
                                 
                              
                                    —
                                 
                                 
                                    
                                       CCTV datus glabā 30 dienas, izņemot, ja piemērojamos valsts vai Savienības tiesību aktos ir noteikts īsāks glabāšanas laiks. Šādā gadījumā izmanto visilgāko likumiski pieļaujamo glabāšanas laiku.
                                 
                              
                                    —
                                 
                                 
                                    Drošajai un aizsargātajai stāvvietai ir CCTV garantija, pakalpojumu līmeņa vienošanās, vai tā pati pierāda spēju veikt sistēmas tehnisku apkopi. CCTV sistēmas drošā un aizsargātā stāvvietā vienmēr darbina kvalificēts speciālists.
                                 
                              
                  
                        Procedūras darbiniekiem
                     
                     
                        
                                    —
                                 
                                 
                                    Pamatojoties uz ikgadēju riska novērtējumu un neskarot valsts tiesību aktos noteiktās papildu prasības, jāsagatavo drošības plāns, kurā ņem vērā visus aspektus, sākot ar riska novēršanu un mazināšanu un beidzot ar reaģēšanu sadarbībā ar tiesībaizsardzības iestādēm.
                                 
                              
                                    —
                                 
                                 
                                    Drošā un aizsargātā stāvvieta izraugās personu, kas ir atbildīga par darbiniekiem piemērojamo procedūru ievērošanu incidenta gadījumā. Drošās un aizsargātās stāvvietas darbiniekiem vienmēr ir pieeja vietējo tiesībaizsardzības iestāžu pilnīgam sarakstam.
                                 
                              
                                    —
                                 
                                 
                                    Jāizstrādā procedūra gadījumiem, kad drošās un aizsargātās stāvvietas teritorijā transportlīdzeklis ir novietots bez atļaujas. Informācija par minēto procedūru ir skaidri attēlota drošās un aizsargātās stāvvietas teritorijā.
                                 
                              
                                    —
                                 
                                 
                                    Drošās un aizsargātās stāvvietas teritorijā izvieto informāciju par to, kā ziņot apsardzes darbiniekiem vai policijai par incidentiem un noziegumiem.
                                 
                              
                  b)   Sudraba līmenis
            
            
               
                  3. tabula
               
            
            
                        SUDRABA LĪMENIS
                     
                  
                        Perimetrs
                     
                     
                        
                                    —
                                 
                                 
                                    Drošās un aizsargātās stāvvietas perimetrā nodrošina vismaz fizisku norobežojumu, kas ierobežo iekļūšanu teritorijā un ļauj iebraukt un izbraukt/ienākt un iziet no drošās un aizsargātās stāvvietas tikai noteiktos iebraukšanas un izbraukšanas punktos. Drošās un aizsargātās stāvvietas perimetrā nodrošina pastāvīgu videonovērošanu un ierakstīšanu, kā arī izvieto vizuālu brīdinājumu.
                                 
                              
                                    —
                                 
                                 
                                    
                                       CCTV sistēma nodrošina vismaz nepārtrauktu digitālu ierakstīšanu (5 kadri sekundē), vai tās darbībai izmanto kustību sensorus, nodrošinot ierakstīšanu pirms un pēc sensoru aktivēšanās, un izmanto 720 pikseļu kameras, kas dienā un naktī nodrošina HD izšķirtspēju un aprīkotas ar infrasarkano staru filtru.
                                 
                              
                                    —
                                 
                                 
                                    Drošās un aizsargātās stāvvietas operators reizi 72 stundās veic CCTV pārbaudi un tās ierakstu glabā vienu nedēļu.
                                 
                              
                                    —
                                 
                                 
                                    Drošās un aizsargātās stāvvietas operators vismaz reizi 48 stundās veic funkcionālu CCTV sistēmas pārbaudi.
                                 
                              
                                    —
                                 
                                 
                                    
                                       CCTV datus glabā 30 dienas, izņemot, ja piemērojamos valsts vai Savienības tiesību aktos ir noteikts īsāks glabāšanas laiks. Šādā gadījumā izmanto visilgāko likumiski pieļaujamo glabāšanas laiku.
                                 
                              
                                    —
                                 
                                 
                                    Drošajai un aizsargātajai stāvvietai ir CCTV garantija, pakalpojumu līmeņa vienošanās, vai tā pati pierāda spēju veikt sistēmas tehnisku apkopi. CCTV sistēmas drošā un aizsargātā stāvvietā vienmēr darbina kvalificēts speciālists.
                                 
                              
                                    —
                                 
                                 
                                    Drošās un aizsargātās stāvvietas perimetrā nodrošina 20 luksu apgaismojumu.
                                 
                              
                                    —
                                 
                                 
                                    Drošās un aizsargātās stāvvietas perimetrā izpļauj veģetāciju, lai nodrošinātu labu redzamību.
                                 
                              
                  
                        Stāvvieta
                     
                     
                        
                                    —
                                 
                                 
                                    Teritorijā izvieto piemērotas norādes ar informāciju, ka stāvvietā atļauts iebraukt tikai kravas transportlīdzekļiem un transportlīdzekļiem ar īpašām atļaujām.
                                 
                              
                                    —
                                 
                                 
                                    Vismaz divas reizes 24 stundās veic fizisku vai attālinātu teritorijas apsekošanu, un vismaz viena apsekošana notiek dienā un vismaz viena – naktī.
                                 
                              
                                    —
                                 
                                 
                                    Uz stāvvietā esošajiem transportlīdzekļu un gājēju ceļiem nodrošina 15 luksu apgaismojumu.
                                 
                              
                                    —
                                 
                                 
                                    Stāvvietā izpļauj veģetāciju, lai nodrošinātu labu redzamību.
                                 
                              
                  
                        Iebraukšana/izbraukšana
                     
                     
                        
                                    —
                                 
                                 
                                    Drošās un aizsargātās stāvvietas iebraukšanas un izbraukšanas punktos nodrošina 25 luksu apgaismojumu un barjeras. Minētās barjeras aprīko ar balss sakaru sistēmu un biļešu sistēmu.
                                 
                              
                                    —
                                 
                                 
                                    Visos drošās un aizsargātās stāvvietas iebraukšanas un izbraukšanas punktos uzstāda CCTV, kas nodrošina labu attēla kvalitāti. Prasības attiecībā uz CCTV, kuras noteiktas šā drošības līmeņa iedaļā “perimetrs”, piemēro arī CCTV iebraukšanas un izbraukšanas punktos.
                                 
                              
                  
                        Procedūras darbiniekiem
                     
                     
                        
                                    —
                                 
                                 
                                    Pamatojoties uz ikgadēju riska novērtējumu un neskarot valsts tiesību aktos noteiktās papildu prasības, jāsagatavo drošības plāns, kurā izvērtē konkrētus drošās un aizsargātās stāvvietas riska faktorus, kas saistīti ar tās atrašanās vietu, lietotājiem, satiksmes drošības apstākļiem, noziedzības līmeni un vispārīgiem drošības apsvērumiem.
                                 
                              
                                    —
                                 
                                 
                                    Drošā un aizsargātā stāvvieta izraugās personu, kas ir atbildīga par darbiniekiem piemērojamo procedūru ievērošanu incidenta gadījumā. Drošās un aizsargātās stāvvietas darbiniekiem vienmēr ir pieeja vietējo tiesībaizsardzības iestāžu pilnīgam sarakstam.
                                 
                              
                                    —
                                 
                                 
                                    Jāizstrādā procedūra gadījumiem, kad drošās un aizsargātās stāvvietas teritorijā transportlīdzeklis ir novietots bez atļaujas. Informācija par minēto procedūru ir skaidri attēlota drošās un aizsargātās stāvvietas teritorijā.
                                 
                              
                                    —
                                 
                                 
                                    Drošās un aizsargātās stāvvietas teritorijā izvieto informāciju par to, kā ziņot apsardzes darbiniekiem vai policijai par incidentiem un noziegumiem.
                                 
                              
                                    —
                                 
                                 
                                    Palīdzība lietotājiem ir pieejama 24 stundas diennaktī 7 dienas nedēļā.
                                 
                              
                  c)   Zelta līmenis
            
            
               
                  4. tabula
               
            
            
                        ZELTA LĪMENIS
                     
                  
                        Perimetrs
                     
                     
                        
                                    —
                                 
                                 
                                    Drošās un aizsargātās stāvvietas perimetrā nodrošina fizisku norobežojumu, kas ir vismaz 1,8 metrus augsts. Starp šo norobežojumu un stāvvietu ir vienu metru plata brīvā zonā.
                                 
                              
                                    —
                                 
                                 
                                    Veic pasākumus, lai nepieļautu netīšus kaitējumus norobežojumam.
                                 
                              
                                    —
                                 
                                 
                                    Drošās un aizsargātās stāvvietas perimetrā nodrošina 25 luksu apgaismojumu.
                                 
                              
                                    —
                                 
                                 
                                    Visā drošās un aizsargātās stāvvietas perimetrā nodrošina pastāvīgu videonovērošanu, neatstājot aklos punktus.
                                 
                              
                                    —
                                 
                                 
                                    
                                       CCTV sistēma nodrošina vismaz nepārtrauktu ierakstīšanu (5 kadri sekundē), vai tās darbībai izmanto kustību sensorus, nodrošinot ierakstīšanu pirms un pēc sensoru aktivēšanās, un izmanto 720 pikseļu kameras, kas dienā un naktī nodrošina HD izšķirtspēju un aprīkotas ar infrasarkano staru filtru.
                                 
                              
                                    —
                                 
                                 
                                    Drošās un aizsargātās stāvvietas operators reizi 48 stundās veic CCTV pārbaudi un tās ierakstu glabā vienu nedēļu.
                                 
                              
                                    —
                                 
                                 
                                    Drošās un aizsargātās stāvvietas operators vismaz reizi 24 stundās veic funkcionālu CCTV sistēmas pārbaudi.
                                 
                              
                                    —
                                 
                                 
                                    
                                       CCTV datus glabā 30 dienas, izņemot, ja piemērojamos valsts vai Savienības tiesību aktos ir noteikts īsāks glabāšanas laiks. Šādā gadījumā izmanto visilgāko likumiski pieļaujamo glabāšanas laiku.
                                 
                              
                                    —
                                 
                                 
                                    Drošajai un aizsargātajai stāvvietai ir CCTV garantija vai pakalpojumu līmeņa vienošanās, kurā paredzēts vismaz viens kvalificētas un specializētas organizācijas apmeklējums uz vietas katru gadu, vai stāvvieta pati pierāda spēju veikt sistēmas tehnisku apkopi. CCTV sistēmas drošā un aizsargātā stāvvietā vienmēr darbina kvalificēts speciālists.
                                 
                              
                                    —
                                 
                                 
                                    
                                       CCTV un piekļuves notikumi tiek sinhronizēti vienotā notikumu reģistrācijas programmatūrā.
                                 
                              
                                    —
                                 
                                 
                                    Tīkla darbības pārtraukuma gadījumā visi CCTV un piekļuves notikumi tiek glabāti lokāli un augšupielādēti, tiklīdz ir atjaunojies savienojums ar centrālo reģistrācijas iekārtu.
                                 
                              
                                    —
                                 
                                 
                                    Drošās un aizsargātās stāvvietas perimetrā izpļauj veģetāciju, lai nodrošinātu labu redzamību.
                                 
                              
                  
                        Stāvvieta
                     
                     
                        
                                    —
                                 
                                 
                                    Teritorijā izvieto piemērotas norādes ar informāciju, ka stāvvietā atļauts iebraukt tikai kravas transportlīdzekļiem un transportlīdzekļiem ar īpašām atļaujām.
                                 
                              
                                    —
                                 
                                 
                                    Vismaz divas reizes 24 stundās veic fizisku vai attālinātu teritorijas apsekošanu, un vismaz viena apsekošana notiek dienā un vismaz viena – naktī.
                                 
                              
                                    —
                                 
                                 
                                    Uz stāvvietā esošajiem transportlīdzekļu un gājēju ceļiem nodrošina marķējumu un 15 luksu apgaismojumu.
                                 
                              
                                    —
                                 
                                 
                                    Stāvvietā izpļauj veģetāciju, lai nodrošinātu labu redzamību.
                                 
                              
                  
                        Iebraukšana/izbraukšana
                     
                     
                        
                                    —
                                 
                                 
                                    Drošās un aizsargātās stāvvietas iebraukšanas un izbraukšanas punktos nodrošina 25 luksu apgaismojumu un barjeras ar aizsardzības līdzekļiem pret iekļūšanu zem vai virs tām, un luksoforus.
                                 
                              
                                    —
                                 
                                 
                                    Visos drošās un aizsargātās stāvvietas iebraukšanas un izbraukšanas punktos uzstāda CCTV, kas nodrošina labu attēla kvalitāti. Iebraukšanas un izbraukšanas punktos uzstāda transportlīdzekļa numura zīmes atpazīšanas tehnoloģiju. Ierakstus par iebraucošiem un izbraucošiem transportlīdzekļiem saglabā saskaņā ar piemērojamiem valsts vai Savienības tiesību aktiem.
                                 
                              
                                    —
                                 
                                 
                                    Drošās un aizsargātās stāvvietas iebraukšanas un izbraukšanas punktos uzstāda mehānismus iekļūšanas nepieļaušanai un konstatēšanai, piemēram, gājēju turniketus, kas ir vismaz 1,8 metrus augti. Piekļuves punktus tādiem pakalpojumiem kā tualetes, restorāni un veikali aprīko ar trīskāju turniketiem, ja minētajiem pakalpojumiem no stāvvietas teritorijas var piekļūt tieši.
                                 
                              
                  
                        Procedūras darbiniekiem
                     
                     
                        
                                    —
                                 
                                 
                                    Pamatojoties uz ikgadēju riska novērtējumu un neskarot valsts tiesību aktos noteiktās papildu prasības, jāsagatavo drošības plāns, kurā izvērtē konkrētus drošās un aizsargātās stāvvietas riska faktorus, kas saistīti ar tās atrašanās vietu, klientiem, satiksmes drošības apstākļiem, noziedzības līmeni un vispārīgiem drošības apsvērumiem.
                                 
                              
                                    —
                                 
                                 
                                    Pamatojoties uz ikgadēju riska novērtējumu un neskarot valsts tiesību aktos noteiktās papildu prasības, izstrādā darbības nepārtrauktības plānu. Tajā paredz detalizētus pasākumus par to, kā reaģēt traucējošu incidentu gadījumā un turpināt svarīgāko darbību nodrošināšanu incidenta laikā. Drošās un aizsargātās stāvvietas vadība pierāda, ka minētie pasākumi ir ieviesti.
                                 
                              
                                    —
                                 
                                 
                                    Jāizstrādā procedūra gadījumiem, kad drošās un aizsargātās stāvvietas teritorijā transportlīdzeklis ir novietots bez atļaujas. Informācija par minēto procedūru ir skaidri attēlota drošās un aizsargātās stāvvietas teritorijā.
                                 
                              
                                    —
                                 
                                 
                                    Palīdzība lietotājiem ir pieejama 24 stundas diennaktī 7 dienas nedēļā.
                                 
                              
                                    —
                                 
                                 
                                    Drošās un aizsargātās stāvvietas teritorijā izvieto informāciju par to, kā ziņot apsardzes darbiniekiem vai policijai par incidentiem un noziegumiem.
                                 
                              
                                    —
                                 
                                 
                                    Izraugās personu, kas ir atbildīga par darbiniekiem piemērojamām procedūrām.
                                 
                              
                                    —
                                 
                                 
                                    Stāvvietas vadības sistēmu sagatavo DATEX II datu nosūtīšanai.
                                 
                              
                  d)   Platīna līmenis
            
            
               
                  5. tabula
               
            
            
                        PLATĪNA LĪMENIS
                     
                  
                        Perimetrs
                     
                     
                        
                                    —
                                 
                                 
                                    Drošās un aizsargātās stāvvietas perimetrā nodrošina nepārtrauktu norobežojumu, kas ir vismaz 1,8 metrus augsts un aprīkots ar elementiem, kas apgrūtina pārrāpšanos pāri norobežojumam. Starp šo norobežojumu un stāvvietu ir vienu metru plata brīvā zonā.
                                 
                              
                                    —
                                 
                                 
                                    Veic pasākumus, lai nepieļautu tīšus un netīšus kaitējumus norobežojumam.
                                 
                              
                                    —
                                 
                                 
                                    Drošās un aizsargātās stāvvietas perimetrā nodrošina 25 luksu apgaismojumu.
                                 
                              
                                    —
                                 
                                 
                                    Visā drošās un aizsargātās stāvvietas perimetrā nodrošina pastāvīgu videonovērošanu, neatstājot aklos punktus.
                                 
                              
                                    —
                                 
                                 
                                    
                                       CCTV sistēma nodrošina vismaz nepārtrauktu digitālu ierakstīšanu (5 kadri sekundē), vai tās darbībai izmanto kustību sensorus, nodrošinot ierakstīšanu pirms un pēc sensoru aktivēšanās, un izmanto 720 pikseļu kameras, kas dienā un naktī nodrošina HD izšķirtspēju un aprīkotas ar infrasarkano staru filtru.
                                 
                              
                                    —
                                 
                                 
                                    Drošās un aizsargātās stāvvietas operators reizi 48 stundās veic CCTV pārbaudi un tās ierakstu glabā vienu nedēļu.
                                 
                              
                                    —
                                 
                                 
                                    Drošās un aizsargātās stāvvietas operators vismaz reizi 24 stundās veic funkcionālu CCTV sistēmas pārbaudi.
                                 
                              
                                    —
                                 
                                 
                                    
                                       CCTV datus glabā 30 dienas, izņemot, ja piemērojamos valsts vai Savienības tiesību aktos ir noteikts īsāks glabāšanas laiks. Šādā gadījumā izmanto visilgāko likumiski pieļaujamo glabāšanas laiku.
                                 
                              
                                    —
                                 
                                 
                                    Drošajai un aizsargātajai stāvvietai ir CCTV garantija vai pakalpojumu līmeņa vienošanās, kurā paredzēti vismaz divi kvalificētas un specializētas organizācijas apmeklējumi uz vietas katru gadu, vai stāvvieta pati pierāda spēju veikt sistēmas tehnisku apkopi. CCTV sistēmas drošā un aizsargātā stāvvietā vienmēr darbina kvalificēts speciālists.
                                 
                              
                                    —
                                 
                                 
                                    
                                       CCTV un piekļuves notikumi tiek sinhronizēti vienotā notikumu reģistrācijas programmatūrā.
                                 
                              
                                    —
                                 
                                 
                                    Stāvvietas CCTV drošības notikumus pārskata personāls, izmantojot tīmekļa klienta programmu. Tīkla darbības pārtraukuma gadījumā visi CCTV un piekļuves notikumi tiek glabāti lokāli un augšupielādēti, tiklīdz ir atjaunojies savienojums ar centrālo reģistrācijas iekārtu.
                                 
                              
                                    —
                                 
                                 
                                    
                                       CCTV attēlus var attālināti kontrolēt (24/7) ārējs novērošanas un trauksmes signālu uztveršanas centrs, ja apsardzes darbinieki nav uz vietas.
                                 
                              
                                    —
                                 
                                 
                                    
                                       CCTV sistēma nodrošina trauksmi iekļūšanas, kā arī pārrāpšanās gadījumā un ceļ trauksmi stāvvietā un novērošanas un trauksmes signālu uztveršanas centrā, izmantojot skaņas vai gaismas signālus.
                                 
                              
                                    —
                                 
                                 
                                    Drošās un aizsargātās stāvvietas perimetrā izpļauj veģetāciju, lai nodrošinātu labu redzamību.
                                 
                              
                  
                        Stāvvieta
                     
                     
                        
                                    —
                                 
                                 
                                    Teritorijā izvieto piemērotas norādes ar informāciju, ka stāvvietā atļauts iebraukt tikai kravas transportlīdzekļiem un transportlīdzekļiem ar īpašām atļaujām.
                                 
                              
                                    —
                                 
                                 
                                    Uz stāvvietā esošajiem transportlīdzekļu un gājēju ceļiem nodrošina marķējumu un 15 luksu apgaismojumu.
                                 
                              
                                    —
                                 
                                 
                                    Stāvvietā izpļauj veģetāciju, lai nodrošinātu labu redzamību.
                                 
                              
                                    —
                                 
                                 
                                    Objektā 24 stundas diennaktī un 7 dienas nedēļā ir personāls, vai tā kontroli veic ar videonovērošanas palīdzību.
                                 
                              
                                    —
                                 
                                 
                                    Prasības attiecībā uz CCTV, kuras noteiktas šā drošības līmeņa iedaļā “perimetrs”, piemēro arī stāvvietas CCTV.
                                 
                              
                  
                        Iebraukšana/izbraukšana
                     
                     
                        
                                    —
                                 
                                 
                                    Drošās un aizsargātās stāvvietas iebraukšanas un izbraukšanas punktos nodrošina 25 luksu apgaismojumu un vārtus ar aizsardzības līdzekļiem pret iekļūšanu zem vai virs tiem vai barjeras ar aizsardzības līdzekļiem pret iekļūšanu zem vai virs tām un papildu stabus.
                                 
                              
                                    —
                                 
                                 
                                    Visos drošās un aizsargātās stāvvietas iebraukšanas un izbraukšanas punktos uzstāda CCTV, kas nodrošina labu attēla kvalitāti. Iebraukšanas un izbraukšanas punktus, arī gājēju ieejas un izejas, novēro reāllaikā.
                                 
                              
                                    —
                                 
                                 
                                    Prasības attiecībā uz CCTV, kuras noteiktas šā drošības līmeņa iedaļā “perimetrs”, piemēro arī CCTV iebraukšanas un izbraukšanas punktos.
                                 
                              
                                    —
                                 
                                 
                                    Drošās un aizsargātās stāvvietas iebraukšanas un izbraukšanas punktos uzstāda mehānismus iekļūšanas nepieļaušanai un konstatēšanai, piemēram, gājēju turniketus, kas ir vismaz 1,8 metrus augti. Piekļuves punktus tādiem pakalpojumiem kā tualetes, restorāni un veikali aprīko ar trīskāju turniketiem, ja minētajiem pakalpojumiem no stāvvietas teritorijas var piekļūt tieši.
                                 
                              
                                    —
                                 
                                 
                                    Drošās un aizsargātās stāvvietas iebraukšanas un izbraukšanas punktos uzstāda transportlīdzekļa numura zīmes atpazīšanas tehnoloģiju. Transportlīdzeklim izbraucot no drošās un aizsargātās stāvvietas, apsardzes darbinieks pārliecinās, ka transportlīdzekļa numura zīme atbilst iebraukšanas un izbraukšanas verifikācijas sistēmas identifikatoram, piem., biļetes, RFID lasītāji vai QR kodi. Ierakstus par drošā un aizsargātā stāvvietā iebraucošiem un no tās izbraucošiem transportlīdzekļiem saglabā saskaņā ar piemērojamiem valsts vai Savienības tiesību aktiem.
                                 
                              
                                    —
                                 
                                 
                                    Drošās un aizsargātās stāvvietas iebraukšanas un izbraukšanas punktos nodrošina divu soļu verifikācijas sistēmu, ko veido transportlīdzekļa numura zīmes pārbaude un attiecīga drošās un aizsargātās stāvvietas izraudzīta papildu metode, kas nodrošinātu vadītāju, vadītāja līdzbraucēju un citu tādu personu identifikāciju un verifikāciju, kurām atļauts iekļūt stāvvietā.
                                 
                              
                                    —
                                 
                                 
                                    Vārtu ēkai jāspēj izturēt ārējs uzbrukums, un apsardzes ēkas durvīm jābūt aprīkotām ar bloķēšanas mehānismu.
                                 
                              
                  
                        Procedūras darbiniekiem
                     
                     
                        
                                    —
                                 
                                 
                                    Pamatojoties uz ikgadēju riska novērtējumu un neskarot valsts tiesību aktos noteiktās papildu prasības, jāsagatavo drošības plāns, kurā izvērtē konkrētus drošās un aizsargātās stāvvietas riska faktorus, kas saistīti ar tās atrašanās vietu, klientiem, satiksmes drošības apstākļiem, noziedzības līmeni un vispārīgiem drošības apsvērumiem.
                                 
                              
                                    —
                                 
                                 
                                    Pamatojoties uz ikgadēju riska novērtējumu un neskarot valsts tiesību aktos noteiktās papildu prasības, izstrādā darbības nepārtrauktības plānu. Tajā paredz detalizētus pasākumus par to, kā reaģēt traucējošu incidentu gadījumā un turpināt svarīgāko darbību nodrošināšanu incidenta laikā. Drošās un aizsargātās stāvvietas vadība pierāda, ka minētie pasākumi ir ieviesti.
                                 
                              
                                    —
                                 
                                 
                                    Jāizstrādā procedūra gadījumiem, kad drošās un aizsargātās stāvvietas teritorijā transportlīdzeklis ir novietots bez atļaujas. Informācija par minēto procedūru ir skaidri attēlota drošās un aizsargātās stāvvietas teritorijā.
                                 
                              
                                    —
                                 
                                 
                                    Palīdzība lietotājiem ir pieejama 24 stundas diennaktī 7 dienas nedēļā.
                                 
                              
                                    —
                                 
                                 
                                    Drošās un aizsargātās stāvvietas teritorijā izvieto informāciju par to, kā ziņot apsardzes darbiniekiem vai policijai par incidentiem un noziegumiem.
                                 
                              
                                    —
                                 
                                 
                                    Izraugās personu, kas ir atbildīga par darbiniekiem piemērojamām procedūrām.
                                 
                              
                                    —
                                 
                                 
                                    Izmanto lietotāja tehnisko rokasgrāmatu.
                                 
                              
                                    —
                                 
                                 
                                    Ievieš procedūras trauksmes gadījumiem.
                                 
                              
                                    —
                                 
                                 
                                    Stāvvietas vadības sistēmu sagatavo DATEX II datu nosūtīšanai.
                                 
                              
                                    —
                                 
                                 
                                    Izmantojot tālruni, saziņas veidlapas, e-pastu, lietotnes vai rezervēšanas platformas, ir pieejama droša iepriekšēja rezervēšana. Ja iepriekšēju rezervēšanu piedāvā ar lietotni vai līdzīgām rezervēšanas sistēmām, datu nosūtīšanai jānotiek reāllaikā.
                                 
                              
                  
      
      
         
            II PIELIKUMS
            SERTIFIKĀCIJAS STANDARTI UN PROCEDŪRAS
            A.   Sertifikācijas struktūras un revidentu apmācība
            
            
                        1.
                     
                     
                        Regulas (EK) Nr. 561/2006 8.a panta 1. punktā minēto drošo un aizsargāto stāvvietu sertifikāciju ir tiesīgas veikt tikai sertifikācijas struktūras un revidenti, kas atbilst šajā pielikumā izklāstītajām prasībām.
                     
                  
                        2.
                     
                     
                        Sertifikācijas struktūrām, kuru revidenti veic revīzijas, lai sertificētu drošas un aizsargātas stāvvietas saskaņā ar I pielikumā noteiktajiem standartiem, ir grupas akreditācija saskaņā ar ISO 17021.
                     
                  
                        3.
                     
                     
                        Revidentiem, kas veic sertifikācijas revīzijas, lai sertificētu drošas un aizsargātas stāvvietas saskaņā ar I pielikumā noteiktajiem standartiem, ir līgumiskas attiecības ar sertifikācijas struktūru.
                     
                  
                        4.
                     
                     
                        Saskaņā ar ISO 17021 sertifikācijas struktūra nodrošina, ka revidenti, kas veic revīzijas drošu un aizsargātu stāvvietu sertifikācijas nolūkā, ir pienācīgi apmācīti.
                     
                  
                        5.
                     
                     
                        Sertifikācijas struktūras revidenti ir sekmīgi pabeiguši teorētisko un praktisko revidentu apmācību par jaunākajiem standartiem, kas izklāstīti I pielikumā.
                     
                  
                        6.
                     
                     
                        Sertifikācijas struktūru revidentiem ir labas angļu valodas zināšanas, kā arī tās dalībvalsts attiecīgās vietējās valodas zināšanas, kurā viņi veic revīziju.
                     
                  
                        7.
                     
                     
                        Sertifikācijas struktūras, kas vēlas sertificēt drošas un aizsargātas stāvvietas, nosūta Komisijai dokumentus, kas apliecina, ka tās atbilst visām šīs iedaļas prasībām. Ja sertifikācijas struktūra atbilst visiem šajā iedaļā noteiktajiem kritērijiem, minētās sertifikācijas struktūras nosaukumu un kontaktinformāciju iekļauj Regulas (EK) Nr. 561/2006 8.a panta 1. punktā minētajā oficiālajā tīmekļa vietnē.
                     
                  B.   Procedūras saistībā ar sertifikācijas revīzijām, nepieteiktām revīzijām un drošas un aizsargātas stāvvietas sertifikāta anulēšana
            
            
                        1.
                     
                     
                        Drošu un aizsargātu stāvvietu sertifikācijas revīzijas notiek uz vietas. Stāvvietu operatori, kas vēlas saņemt sertifikātu saskaņā ar I pielikumā izklāstītajiem Savienības standartiem, iesniedz sertifikācijas struktūrai pieprasījumu veikt sertifikācijas revīziju attiecīgajā objektā.
                     
                  
                        2.
                     
                     
                        Trīs mēnešus pirms sertifikāta derīguma termiņa beigām drošu un aizsargātu stāvvietu operatori, kas vēlas atjaunot sertifikātu, viņu izvēlētai sertifikācijas struktūrai pieprasa veikt atkārtotu revīziju. Atkārtotas sertifikācijas revīziju organizē un par tās rezultātiem stāvvietas operatoram paziņo pirms pašreizējā sertifikāta derīguma termiņa beigām.
                     
                  
                        3.
                     
                     
                        Ja ārkārtas apstākļu dēļ, ko nevarēja paredzēt ne sertifikācijas struktūra, ne drošas un aizsargātas stāvvietas operators, sertifikācijas struktūra nevar veikt pieprasīto atkārtotās sertifikācijas revīziju, sertifikācijas struktūra var nolemt pagarināt pašreizējā sertifikāta derīguma termiņu par ne vairāk kā sešiem mēnešiem. Šādu pagarinājumu var piešķirt tikai vienu reizi.
                        Sertifikācijas struktūra paziņo Komisijai šāda pagarinājuma iemeslus, un attiecīgo informāciju dara pieejamu vienotajā oficiālajā tīmekļa vietnē, kas minēta Regulas (EK) Nr. 561/2006 8.a panta 1. punktā.
                     
                  
                        4.
                     
                     
                        Drošās un aizsargātās stāvvietas sertifikāta derīguma laikā attiecīgā sertifikācijas struktūra veic vismaz vienu nepieteiktu revīziju saistībā ar I pielikumā noteiktajiem standartiem.
                     
                  
                        5.
                     
                     
                        Sertifikācijas struktūra bez liekas kavēšanās paziņo atkārtotas sertifikācijas revīziju un nepieteikto revīziju rezultātus drošās un aizsargātās stāvvietas operatoram.
                     
                  
                        6.
                     
                     
                        Ja pēc atkārtotas sertifikācijas revīzijas vai nepieteiktas revīzijas sertifikācijas struktūra konstatē, ka drošā un aizsargātā stāvvieta vairs neatbilst vienai vai vairākām prasībām, uz kurām attiecas sertifikāts, tā paziņo operatoram sīku informāciju par konstatētajiem trūkumiem un ierosina pasākumus to novēršanai. Sertifikācijas struktūra ļauj operatoram šos trūkumus novērst revidenta noteiktā termiņā, ņemot vērā konstatēto trūkumu nopietnību. Operators informē sertifikācijas struktūru par pasākumiem, kas veikti šo trūkumu novēršanai, un pirms termiņa beigām sniedz visu vajadzīgo informāciju.
                     
                  
                        7.
                     
                     
                        Sertifikācijas struktūra četru nedēļu laikā novērtē operatora veiktos pasākumus trūkumu novēršanai. Ja tā konstatē, ka drošā un aizsargātā stāvvieta atbilst visām minimālajām pakalpojumu prasībām, kas noteiktas I pielikumā, un visām drošības prasībām, uz kurām attiecas sertifikāts, tā izdod jaunu revīzijas sertifikātu par prasīto līmeni. Nepieteiktas revīzijas gadījumā tas pats revīzijas sertifikāts paliek spēkā līdz tā termiņa beigām.
                     
                  
                        8.
                     
                     
                        Ja sertifikācijas struktūra konstatē, ka drošā un aizsargātā stāvvieta atbilst visām minimālajām pakalpojumu prasībām, kas noteiktas I pielikumā, un tāda drošības līmeņa drošības prasībām, kas atšķiras no tā, uz kuru attiecas sertifikāts, tā izdod jaunu revīzijas sertifikātu, kurš atbilst attiecīgajam drošības līmenim. Nepieteiktas revīzijas gadījumā jaunu revīzijas sertifikātu, kurš atbilst attiecīgajam drošības līmenim, izdod ar tādu pašu derīguma termiņu kā aizstātajam sertifikātam.
                     
                  
                        9.
                     
                     
                        Ja pēc atkārtotas sertifikācijas revīzijas vai nepieteiktas revīzijas un jebkādu turpmāku trūkumu novēršanas pasākumu novērtēšanas sertifikācijas struktūra konstatē, ka drošā un aizsargātā stāvvieta neatbilst minimālajām pakalpojumu prasībām vai neatbilst vienai vai vairākām drošības prasībām, uz kurām attiecas spēkā esošais sertifikāts, sertifikācijas iestāde sertifikātu anulē. Sertifikācijas struktūra nekavējoties informē operatoru, kurš ir atbildīgs par to, lai attiecīgajā objektā tiktu noņemtas visas atsauces uz Savienības standartiem par drošām un aizsargātām stāvvietām.
                     
                  
                        10.
                     
                     
                        Drošās un aizsargātās stāvvietas operatoram saskaņā ar ISO 17021 standartu ir iespēja vērsties ar sūdzību sertifikācijas struktūrā, kas veikusi revīziju, ja tas nepiekrīt revīzijas rezultātam. Pēc sūdzības izskatīšanas sertifikācijas struktūra var nolemt neanulēt revīzijas sertifikātu vai izdot jaunu revīzijas sertifikātu par citu drošības līmeni.
                     
                  C.   Prasības, kas jāizpilda pēc sertifikācijas struktūru revīzijas, un informācijas sniegšana
            
            
                        1.
                     
                     
                        Pēc sekmīgas sertifikācijas vai atkārtotas sertifikācijas revīzijas sertifikācijas struktūra nekavējoties izdod revīzijas sertifikātu stāvvietas operatoram un nekavējoties nosūta kopiju sertificētās drošās un aizsargātās stāvvietas operatoram un Komisijai. Tā informē Komisiju arī tad, ja revīzijas sertifikāti ir anulēti vai ja pēc revīzijas ir mainījies drošu un aizsargātu stāvvietu drošības līmenis. Revīzijas sertifikāts ir derīgs trīs gadus.
                     
                  
                        2.
                     
                     
                        Saskaņā ar Regulas (EK) Nr. 561/2006 8.a panta 1. punktu Komisija nodrošina, ka vienotajā oficiālajā tīmekļa vietnē ir pieejama jaunākā attiecīgā informācija par drošām un aizsargātām stāvvietām, kas sertificētas atbilstīgi šīs regulas I pielikumā izklāstītajiem standartiem.
                     
                  
                        3.
                     
                     
                        Sertifikācijas struktūras drošu un aizsargātu stāvvietu lietotāju vajadzībām izveido tiešsaistes sūdzību mehānismu.
                     
                  
                        4.
                     
                     
                        Regulas (EK) Nr. 561/2006 8.a panta 4. punkta vajadzībām sertifikācijas struktūras sadarbojas ar Komisiju, lai apmainītos ar informāciju un apkopotajām atsauksmēm un attiecīgā gadījumā piedāvātu šīs regulas I pielikumā izklāstīto standartu uzlabojumus vai precizējumus.